Държавен вестник, бр. 96, 2010 г., стр. 11

БРОЙ  96	
Д Ъ Р Ж А В Е Н  В Е С Т Н И К 	
СТР.  11  
(6) Боеприпаси, взривни вещества и пиротех­
нически изделия в кръгла опаковка се укрепват 
с летви, за да не се допусне търкалянето им при 
транспортирането. Не се допуска заковаване 
на летвите към опаковката.
Чл. 58. При натоварване на боеприпаси, 
взривни вещества и пиротехнически изделия на 
воден транспорт се спазват следните изисквания: 
1. боеприпасите, взривните вещества и пи­
ротехническите изделия се натоварват само в 
трюмовете на кораба; в изключителни случаи 
се допуска разполагането им на горните па­
луби, като се вземат необходимите мерки за 
укрепване на фигурите и предпазването им от 
заливане с вода;
2. преди натоварване корабните трюмове 
се почистват от други товари, включително 
остатъци от киселини, основи, нефтопродукти, 
негасена вар и др.;
3. при натоварване и разтоварване на пла­
вателни съдове транспортните средства се 
доближават до тях поединично;
4. местата за натоварване и разтоварване на 
плавателни съдове трябва да бъдат разположе­
ни на не по-малко от 200 m от други обекти.
Чл. 59. Натоварените плавателни съдове с 
боеприпаси, взривни вещества и пиротехнически 
изделия се извеждат незабавно от пристанището 
(кея) на рейд. При товаренето на корабите от 
рейд те се разполагат от фарватера на разсто­
яние, не по-малко от 25 m. 
Чл. 60. (1) Боеприпаси, взривни вещества и 
пиротехнически изделия се превозват с транс­
портни самолети и вертолети, като преди нато­
варването им се извършва технически преглед. 
(2) Осколочните, осколочно-фугасните, бро­
небойните и кумулативните боеприпаси могат 
да се транспортират в снаряден вид. Останалите 
се транспортират в неснаряден вид.
Чл. 61. Товаренето се извършва от определе­
ни и инструктирани лица под непосредственото 
ръководство на командира на екипажа или на 
определено от него длъжностно лице от екипа­
жа, който следи за правилното и равномерното 
разполагане на опаковката спрямо центъра на 
тежестта на самолета (вертолета). 
Чл. 62. (1) Сандъците с боеприпаси, взривни 
вещества и пиротехнически изделия се поставят 
така, че надлъжните оси на изстрелите да са 
перпендикулярни на посоката на полета. 
(2) Преди транспортирането се свалят 
капаците на металните кутии с бойни мино­
хвъргачни заряди. Те се поставят обратно след 
разтоварването.
(3) Опаковката се поставя с капаците нагоре 
на фигури без издадени сандъци и се укрепва, 
за да не се допусне разместването є по време 
на полета.
(4) Боеприпаси, взривни вещества и пиротех­
нически изделия в кръгла опаковка се укрепват 
с подпорни трупчета, поставени под крайните 
опаковки, за да не се допусне търкалянето им 
при транспортиране.
(5) Фигурите с боеприпаси, взривни вещества 
и пиротехнически изделия се закрепват със 
сдвоени въжета в следната последователност: 
отначало в надлъжна посока, а след това в 
напречна.
Чл. 63. Охраната на транспортирането на 
боеприпаси, взривни вещества и пиротехни­
чески изделия се организира и извършва по 
реда на чл. 48. 
Г л а в а  ч е т в ъ р т а
ТЕХНИЧЕСКИ ПРЕГЛЕДИ, РЕГЛАМЕНТНИ 
РАБОТИ, ОБСЛУЖВАНЕ, РЕМОНТ И ИЗ­
ПИТВАНИЯ НА ОРЪЖИЯ, БОЕПРИПАСИ, 
ВЗРИВНИ ВЕЩЕСТВА И ПИРОТЕХНИЧЕ­
СКИ ИЗДЕЛИЯ
Раздел I
Технически прегледи, обслужване и ремонт 
на оръжия
Чл. 64. Техническите прегледи на оръжия 
се провеждат с цел: 
1. установяване на техническото състояние 
и комплектуването на оръжията;
2. определяне на неизправностите, получени 
при използването на оръжията, причините за 
тях и вземане на мерки за отстраняването им;
3. проверяване спазването на условията за 
съхранение на оръжията.
Чл. 65. Техническото обслужване на оръжия 
се извършва с цел осигуряване на:
1. постоянна техническа изправност;
2. безотказност при работа;
3. максимален междуремонтен срок;
4. отстраняване на неизправностите и при­
чините за тях, водещи до преждевременно 
износване и счупване на възли и механизми.
Чл. 66. (1) Ремонтът на оръжия се провежда 
с цел възстановяване на експлоатационните 
характеристики съгласно техническата доку­
ментация и запазването им за целия период 
на експлоатация. 
(2) Ремонтът на оръжия включва демонтаж­
но-монтажни, шлосерски, ковашки, заваръчни, 
термични, механични и други работи, в резултат 
на които детайлите придобиват първоначалната 
си форма и размери, а механичните им свойства 
се привеждат в съответствие с техническите 
изисквания.
(3) Ремонтът на оръжия във военните фор­
мирования се извършва с участието на личния 
състав, който ги експлоатира (разчет, екипаж).
Чл. 67. (1) Оръжията се предават за ремонт 
заедно с индивидуалния комплект запасни ин­
струменти и принадлежности и техническата 
им документация. 
(2) Извършеният ремонт и настъпилите из­
менения в качественото състояние на оръжията 
се отразяват в индивидуалната им техническа 
документация.
Чл. 68. Техническият преглед, техническото 
обслужване и ремонтът на оръжията, монти­
рани на бойни машини (самоходни шасита и 
прицепи), се провеждат комплексно.